جهة مراكش آسفي

جهة مراكش آسفي (بلأمازيغية: ⵜⴰⵙⴳⴰ ⵏ ⵎⵕⵕⴰⴽⵛ ⴰⵙⴼⵉ، بالفرانساوية: Marrakech-Safi) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلوسط الشمالي ديال البلاد، ولعاصيمة ديالها هي مراكش، و مابين لمدون اللي كاينين فلجيهة: آسفي والصويرة وشيشاوة وقلعة السراغنة وليوسوفية. عدد السكان على حساب لإحصاء اللي تدار فـ2014 وصل فهاد لجيهة لـ4.520.569. لميساحة ديال لجيهة هي 39,167 كم². السكان ولأقاليم السكان فلأقاليم ديال لجيهة هاد لجدوال كايبين لأقاليم ديال لجيهة والسكان ديالها: التطور ديال شحال دالسكان لجغرافيا ولموناخ جهة مراكش محاديها من الشمال جيهة كازا سطات ومن لجانوب جيهة سوس ماسة ومن الشمال الشرقي جيهة بني ملال خنيفرة ومن لجانوب الشرقي جيهة درعة تافيلالت. هاد لجيهة فيها بزاف ديال لخصائص لجغرافية بحال أنه دايز منها جبال لأطلس لكبير وراس جبل توبقال ؤويدان بحال واد نفيس، زيادة على شلّة سهول وتلال. لميساحة ديال لجيهة واصلة لـ39,167 كم². هاد لجدوال كيعطي لمعلومات على لحرارة والشتا فمدينة مراكش اللي هي لعاصيمة ديال لجيهة. لبينية التحتانية مطار مراكش الدولي (مطار مراكش لمنارة) هو مطار كاين فمدينة مراكش وكايسيرڤي لجيهة ديال مراكش آسفي. كيبعد لمطار على الصونطرڤيل ديال مراكش بـ9 دلكيلوميتر وكيتعتابر تاني أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعهد ليستيعمار وتجدد بزاف دلمرات وكايقدر يهز 9 دلملاين دلمسافرين. كاين مطار آخور فجيهة مراكش آسفي واللي هو لمطار ديال الصويرة الدولي (مطار الصويرة موݣادور) وكيبعد لمطار على الصونطرڤيل ديال الصويرة بـ16 كيلوميتر. كيتعتابر عاشر أكبر مطار فلمغريب من ناحية عدد لمسافرين، وكايقدر يهز 300.000 مسافر. فلمجال ديال الطرقان كاينين جوج أوطوروطات اللي دايزين فلجيهة ديال مراكش آسفي واللي هوما لوطوروت ديال الرباط - آسفي و لوطوروت ديال الدار البيضا - أݣادير. الطرقان لوطنية اللي دايزين فلجيهة هوما الطريق لوطنية 1 و الطريق لوطنية 7 و الطريق لوطنية 8 و الطريق لوطنية 9 و الطريق لوطنية 11. ليقتيصاد لفلاحة واخا لمواريد ديال لما قليلة بالنسبة للسقي مقارنة مع لارض ديال لبور، جهة مراكش آسفي عطات 72 مليون نهار ديال لخدمة فلعام. لميساحة ديال الزراعة فلجيهة واصلة لـ 2 دلمليون دلهكتار، ولمساحة اللي كاتسقى من هاد لارض واصلة لـ351 ألف هكتار. وصل لينتاج ديال الزيتون للعام فلجيهة لـ300 ألف طن، وكاينين غراس فلاحية خرى بحال لمشماش ولبطيخ اللي كاتشد لميساحة ديالهوم 1.800 هكتار والزيت ولعسل ولخضرة والديسير ولغلة واللحم. الصيناعة جيهة مراكش آسفي معروفة بالصيناعة التقليدية اللي فيها، واللي كاتعطي واحد لقيمة زايدة ليقتيصاد دلجيهة. لجيهة عطات 11.4% من لقيمة ديال لبلاد فهاد لمجال فعام 2015، وخدّمات فهاد لقطاع 8.9% من الشغيلة ديال لبلاد (حرايفية وصناع تقليديين). هاد الصناعة فيها الدباغة ديال الجلود ولحديد لمطروݣ ولخزف. لجيهة جاتها 10 دلمليار ديال الدرهم من ليستيثمارات فلبلاد. كاينين بزاف ديال لمناطق الصيناعية فجيهة مراكش آسفي فمدون مراكش، آسفي، الصويرة وقلعة السراغنة. مدينة آسفي فيها بزاف ديال لمصانع ديال تعليب السرديل، ومقاليع ديال لحجر، لكاياس والرملة. لخدمات قطاع لخدمات فجهة مراكش آسفي كايعطي 65.3% ديال لقيمة الزايدة فلجيهة و12.6% فلبلاد. هادشي عندو علاقة بجيهة مراكش حيتاش كاتهز لجيهة من ناحية السياحة. كاينة مساهمة ديال مدينة الصويرة بنفس لحاجة، غير أوكان لمساهمة ديالها متعلقة لخدمات اللي ماشي تيجارية أولا اللي هي تيجارية ولاكين خارج لمجال ديال السياحة. شوف حتى التقسيم الترابي دلمغريب جيهات لمغريب جهة فاس مكناس جهة سوس ماسة جهة الداخلة وادي الذهب مصادر